[bookmark: _GoBack]ИЗВАДКИ  ОТ ПРАВИЛНИКА ЗА ОРГАНИЗАЦИЯ НА ДЕЙНОСТТА НА ДГ 191 „Приказка без край“, отнасящи се до  взаимодействието с родителите, а именно:
Детската градина осигурява необходимите условия за личностно ориентиране и резултатно обоснован педагогически процес.
Образованието като процес включва обучение, възпитание и социализация.
При целодневната организация в учебното време се редуват основна и допълнителни форми на педагогическо взаимодействие, а в неучебното време – само допълнителни форми на педагогическо взаимодействие.
Родителите задължително се запознават с условията, при които се отглеждат и възпитават децата им, имат право да правят предложения,  да подпомагат детската градина чрез дарения или труд, да участват по желание в подобряване на условията за живот, в подготовката и провеждането на празници и развлечения.
Както е цитирано Според Чл. 309. от ЗПУО настоятелствата /родителските активи/:
· съдействат и подпомагат изграждането и поддържането на
материално-техническата база на детската градина, училището или
центъра за подкрепа за личностно развитие;
· съдействат за реализирането на програми по проблемите на
децата и учениците, за заниманията по интереси, организирания отдих,
туризъм и спорт с децата и учениците;
· организират и подпомагат обучения на родителите по въпросите
на възпитанието и развитието на техните деца;
· организират обществеността за подпомагане на детската градина,
училището или центъра за подкрепа за личностно развитие;

В  писмо до РУО и образователните институции,  министърът на образованието Красимир Вълчев пише: „Събирането  на задължителни суми от родителите "не може да бъде определено като изпълнение на дадените му с чл. 309, т. 1 от ЗПУО права за съдействие за осигуряване на допълнителни и материални средства за институцията".
Събирането на средства от родителите на децата и учениците за материали, консумативи, подобряване на материалната база и други текущи разходи нямат правно основание".
"Набирането на средства под формата на дарения трябва да става при спазване на принципа на доброволност и лична воля на дарителя . Вземането на решение от органите на настоятелството или от ръководството на училището/ ДГ/ за събиране на определена сума, като дарение от всички родители, не е в съответствие с доброволния характер на дарителството."

Съществува  Н А Р Е Д Б А за реда за получаване и управление на дарения от Столичната община.							
 
Дарения в полза на общинските образователни и културни учреждения могат да се правят, съответно получават, само ако чрез даренията не се оказва пряко или косвено въздействие върху учебната  програма и съдържанието на обучението
Всички дарения, направени в полза на Столичната община, нейните райони, кметства, общински предприятия и образователни, културни и социални учреждения се обявяват в публичен регистър в интернет, с копие на хартиен носител.
Министърът завършва с думите, че всички директори са длъжни да сведат писмото му до знанието на родителите и песонала.


